stanford-oval/wikipedia huggingface dataset:
Vincenzo Albrici

Vincenzo Albrici (26. kesäkuuta 1631 Rooma – 8. elokuuta 1690 Praha) oli italialainen säveltäjä ja urkuri. Hän työskenteli uransa aikana eri maissa Euroopassa.
Albrici oli laulaja Domenico Albricin poika. Hän sai opetusta Giacomo Carissimilta Rooman Collegium Germanicum et Hungaricumissa, jossa hän työllistyi vuonna 1646 urkurina. Vuosina 1649–1651 hän työskenteli Bonifazio Grazianin alaisuudessa urkurina Chiesa del Gesùssa. Albrici lähti joulukuussa 1652 Tukholmaan kuningatar Kristiinan hoviin värvättyjen italialaisten muusikoiden ryhmän johtajana. Mukana oli myös muiden muassa soitinrakentaja Girolamo Zenti. Albrici toimi Ruotsissa viettämänään aikana hoviorkesterin pääkapellimestarina. Hän sävelsi Ruotsissa muun muassa vokaaliteoksen Fader wår, joka oli ensimmäinen edistyneen tason polyfoninen teos ruotsinkielisiin sanoihin. Albricin Ruotsissa tekemiä teoksia ovat myös muiden muassa Laboravi clamans ja lukuisat sinfoniat. Albrici poistui Ruotsista kesällä 1654. Hän vietti aikaa Stuttgartissa ennen asettumistaan Dresdeniin vuonna 1656. Dresdenissä hän toimi Juhana Yrjö II:n hovin pääkapellimestarina. Albrici pysyi tässä asemassa vuoteen 1680 saakka, joskin hän vietti joitakin aikoja muun muassa Roomassa ja Englannissa.
Vuonna 1681 Albrici siirtyi Leipzigiin Thomaskirchen urkuriksi. Tässä yhteydessä hän kääntyi luterilaiseksi. Jo seuraavana vuonna hän kuitenkin palasi katolilaiseksi urkurina Prahassa, jossa hän työskenteli kuolemaansa saakka. Albrici sävelsi enimmäkseen hengellistä vokaalimusiikkia. Monet hänen teoksistaan ovat kadonneet. Suurin häneltä säilyneiden teosten kokoelma on Gustaf Dübenin kokoelmassa Uppsalassa.
Virkavelvollisuuden rikkominen

Virkavelvollisuuden rikkominen on Suomen rikoslain 40 luvun 9 ja 10 §:n määrittelemä virkarikos. Siihen syyllistyy virkamies, joka rikkoo virkatoiminnassa noudatettaviin säännöksiin tai määräyksiin perustuvan virkavelvollisuutensa tavalla, jota ei voida pitää vähäisenä. Rikoksesta tuomitaan sakkoon tai vankeuteen enintään vuodeksi. Virkamies voidaan myös tuomita viralta pantavaksi.
Jos virkavelvollisuuden rikkominen tapahtuu huolimattomuudesta, voidaan virkamies tuomita tuottamuksellisesta virkavelvollisuuden rikkomisesta varoitukseen tai sakkoon, ellei kysymyksessä ole virkasalaisuuden rikkominen.
Virkavapaus

Virkavapaus on tilanne, jossa virkamies saa vapautuksen omasta virastaan, yleensä hoitaakseen toista virkaa. Osa valtion viroista ja tehtävistä on määräaikaisia, ja tällaiseen tehtävään tai virkaan nimetty saa automaattisesti virkavapauden aiemmasta niin sanotusta taustavirastaan, johon hän voi halutessaan palata määräajan päätyttyä.
Paluuta odottamaan jätetystä taustavirasta käytetään etenkin korkeiden virkojen ja poliitikkojen kohdalla leikillistä kielikuvaa pakastevirka.
Virkaylioikeus

Virkaylioikeus (ruots. tjänsteöverdomstolen) oli Suomessa 1926–1987 toiminut hallinto-oikeudellinen erityistuomioistuin, josta saattoi hakea muutosta päätökseen, jolla viran tai toimen haltija oli tuomittu viraltapantavaksi. Valitusoikeus koski myös viran haltijaa, joka oli vapautettu virastaan työkyvyn menettämisen tähden. Viraltapanossa noudatettiin erityistä kurinpitomenettelyä. Korkeimman oikeuden ja korkeimman hallinto-oikeuden päätöksiin ei kuitenkaan ollut valitusoikeutta.
Virkaylioikeudessa oli viisi tasavallan presidentin viideksi vuodeksi kerrallaan nimittämää jäsentä. Jäsenistä vähintään kolmen piti olla oikeustieteellisen tutkinnon suorittaneita. Oikeus oli oikeutettu tuomitsemaan kolmijäsenisenä, jolloin kahden jäsenen tuli olla lainoppineita. Puhetta johti se jäsenistä, jonka presidentti oli tehtävään määrännyt, ja hänen ollessaan estynyt puhetta johti vanhin lainoppinut jäsen. Virkaylioikeus kokoontui oikeuden puheenjohtajan kutsumana tarpeen mukaan, ja sen toimipaikka sijaitsi Helsingissä.
Emmanuel Mutai

| Mitalit | Mitalit | Mitalit |  |
| --- | --- | --- | --- |
|  Mutai Lontoon maratonilla 2013. |  Mutai Lontoon maratonilla 2013. |  Mutai Lontoon maratonilla 2013. |  |
Maa:  Kenia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | maraton |  |
Emmanuel Kipchirchir Mutai (s. 12. lokakuuta 1984) on kenialainen kestävyysjuoksija, joka on keskittynyt maratonjuoksuun.
Mutai juoksi ensimmäisen maratoninsa Rotterdamissa vuonna 2007. Hän sijoittui kilpailussa seitsemänneksi ajalla 2.13.06. Kilpailun aikana lämpötila kohosi yli 25 celsiusasteeseen ja vain kilpailun voittaja Joshua Chelanga alitti 2.10. Myöhemmin samana vuonna Mutai voitti Amsterdamin maratonin ajalla 2.06.29. Hän ratkaisi kilpailun voiton viimeisen kilometrin aikana ja voitti toiseksi tulleen Richard Limon 16 sekunnilla. Mutain aika oli kauden toiseksi paras aika Haile Gebrselassien Berliinin maratonilla juokseman maailmanennätyksen 2.04.26 jälkeen.
Lontoon maratonilla Mutai sijoittui neljänneksi vuosina 2008 ja 2009. Berliinin MM-kilpailuissa 2009 hän sijoittui toiseksi ajalla 2.07.48. Maailmanmestaruuden voitti hänen maanmiehensä Abel Kirui kisaennätyksellä 2.06.54. Myös Mutai alitti Jaouad Gharibin nimissä vuodelta 2003 olleen entisen kisaennätyksen 2.08.31. Vuonna 2010 Mutai sijoittui toiseksi sekä Lontoon että New Yorkin maratoneilla.
Vuonna 2011 hän voitti Lontoon maratonin reittiennätyksellä 2.04.40. Hän paransi omaa ennätystään yli puolellatoista minuutilla ja Samuel Wanjirun nimissä ollutta reittiennätystä 30 sekunnilla. Myöhemmin samana vuonna New Yorkin maratonilla hän sijoittui toiseksi ajalla 2.06.28. Kilpailun voitti hänen maanmiehensä Geoffrey Mutai ajalla 2.05.06. Molemmat alittivat entisen reittiennätyksen 2.07.43. Vuonna 2012 Mutai sijoittui Lontoon maratonilla seitsemänneksi ajalla 2.08.01 ja Lontoon olympialaisissa 17:nneksi ajalla 2.14.49. Vuonna 2013 hän sijoittui toiseksi sekä Lontoon että Chicagon maratonilla. Vuoden 2014 Berliinin maratonilla hän sijoittui toiseksi ajalla 2.03.13. Kilpailun voitti Dennis Kimetto maailmanennätysajalla 2.02.57 ja myös Mutai alitti Wilson Kipsangin nimissä olleen virallisen maailmanennätyksen 2.03.23. Kilpailussa Mutai juoksi väliaikana 30 kilometrin maailmanennätyksen 1.27.37.
World Marathon Majors -kilpailusarjan Mutai voitti kaudella 2010–2011 ja kaudella 2009–2010 hän sijoittui kolmanneksi.
Mutain juoksemat maratonit

| Vuosi | Maraton | Sijoitus | Aika |
| --- | --- | --- | --- |
| 2007 | Rotterdam | seitsemäs | 2.13.06 |
| 2007 | Amsterdam | voitto | 2.06.29 |
| 2008 | Lontoo | neljäs | 2.06.15 |
| 2008 | Chicago | kuudes | 2.15.36 |
| 2009 | Lontoo | neljäs | 2.06.53 |
| 2009 | MM-kilpailut | toinen | 2.07.48 |
| 2010 | Lontoo | toinen | 2.06.23 |
| 2010 | New York | toinen | 2.09.18 |
| 2011 | Lontoo | voitto | 2.04.40 |
| 2011 | New York | toinen | 2.06.28 |
| 2012 | Lontoo | seitsemäs | 2.08.01 |
| 2012 | Olympialaiset | 17:s | 2.14.49 |
| 2013 | Lontoo | toinen | 2.06.33 |
| 2013 | Chicago | toinen | 2.03.52 |
| 2014 | Lontoo | seitsemäs | 2.08.19 |
| 2014 | Berliini | toinen | 2.03.13 |
Henkilökohtaiset ennätykset

10 000 metrin juoksu: 28.09,2 (2005)
10 kilometrin tiejuoksu: 27.51 (2006)
15 km: 42.11 (2010)
20 km: 56.44 (2010)
Puolimaraton: 59.52 (2011)
25 km: 1.13.08 (2014)
30 km: 1.27.37 (2014)
Maraton: 2.03.13 (2014)
Varjosontikka

| Varjosontikka |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Lahko::  Ranunculales
Heimo::  Happomarjakasvit Berberidaceae
Alaheimo::  Podophylloideae
Suku::  Sontikat Diphylleia
Laji::  cymosa
Kaksiosainen nimi
 Diphylleia cymosa  Michx. 
Synonyymit
 Podophyllum cymosum 
Katso myös
   Varjosontikka Wikispeciesissä   Varjosontikka Commonsissa 
Infobox OKNimi-testi OK: 
Varjosontikka (Diphylleia cymosa) on happomarjakasvien (Berberidaceae) heimoon kuuluva kasvilaji. Se on melko isokokoinen ruoho, jolla on suuret lehdet.
Varjosontikka voi kasvaa noin 60–90 cm korkeaksi ja sillä on kaksi isokokoista lehteä, joiden pituus on noin 30 cm ja halkaisija 30–45 cm. Lehtien muoto vaihtelee munuaismaisesta pyöreään ja lehtien keskellä on syvä halkio, joka jakaa lehdet kahteen osaan. Lehtien reunat ovat liuskoittuneita ja niissä on 10–15 kolmiomaista liuskaa. Kukat ovat valkoisia ja sijaitsevat tiiviinä rykelmänä varren kärjessä. Rykelmässä on usein kymmenen kukkaa tai enemmänkin. Jokaisessa kukassa on kuusi terälehteä, jotka ovat noin 1,7 cm leveitä. Varjosontikka kukkii touko–kesäkuussa useimpien keväällä kukkivien kasvien jälkeen ja tuottaa hedelmiä heinä–elokuussa. Hedelmät ovat noin 1 cm halkaisijaltaan olevia kirkkaansinisiä luumarjoja.
Varjosontikka kasvaa viileissä vuoristometsissä sekä metsissä virtaavien purojen varsilla. Laji on melko tavallinen ja paikallisesti yleinen korkeammalla vuoristossa, mutta alempana harvalukuisempi. Laji on endeeminen eteläisten Appalakkien alueella Yhdysvalloissa, ja sitä tavataan luonnossa Virginian lounaisosista Etelä-Carolinan kaakkoisosiin sekä Georgian pohjoisosiin.
Varjosontikkaa voidaan kasvattaa koristekasvina.
Aiheesta muualla

iNaturalist: Diphylleia cymosa
JSTOR Global Plants: Diphylleia cymosa (englanniksi)
Global Biodiversity Information Facility (GBIF): Diphylleia cymosa (englanniksi)
Flora of North America: Diphylleia cymosa (englanniksi)
Virkavirhe

Virkavirhe on julkisyhteisön tai sen palveluksessa olevan julkista valtaa käyttävän työntekijän tekemä päätös tai toimi, jossa tahallaan tai huolimattomuutta rikotaan annettuja säännöksiä, määräyksiä, asetuksia tai lakia.
Julkista valtaa käyttävällä työntekijällä tarkoitetaan henkilöä, jonka tehtäviin lain tai asetuksen nojalla kuuluu antaa toista velvoittava määräys, päättää toisen edusta, oikeudesta tai velvollisuudesta tai puuttua toisen etuun tai oikeuteen. Tällainen henkilö on myös se, jonka lain tai asetuksen nojalla tai viranomaiselta saadun toimeksiannon perusteella kuuluu osallistua päätöksen valmisteluun tekemällä päätösesitys tai päätösehdotus, laatimalla selvitys tai suunnitelma, ottamalla näyte tai suorittamalla tarkastus tai muulla vastaavalla tavalla. Yleensä julkista valtaa käyttävä henkilö on virkamies.
Kantelu virkavirheestä tehdään kirjallisesti ylemmälle tai valvovalle viranomaiselle tai laillisuusvalvojalle. Kantelun voi tehdä kuka tahansa, muukin kuin asianosainen. Kantelu virkavirheestä ei ole muutoksenhakukeino hallintopäätökseen eli sen seurauksena hallintopäätöstä ei kumota. Muutosta hallintopäätökseen tulee hakea valittamalla, ylimääräisellä muutoksenhakukeinolla hallintoviranomaiselle tai muutoksenhakuasioita käsittelemään perustetulle lautakunnalle tai tuomioistuimelta, kuten esimerkiksi hallinto-oikeudelta.
Virkavirheestä kantelun seurauksena virkavirheen tehneelle julkisyhteisölle tai sen työntekijälle voidaan tuoda esille käsitys säädösten oikeasta tulkinnasta, ohje oikeasta menettelystä tai vakavampana menettelynä huomautus. Eduskunnan oikeusasiamies sekä oikeuskansleri voivat vakavimmissa tapauksissa määrätä myös syytteen nostettavaksi. Tuomioistuimessa virkavelvollisuuden rikkomisesta rangaistuksena on varoitus, sakko tai vankeutta enintään yksi vuosi sekä mahdollinen vahingonkorvaus.
Tuomioistuimessa käsitellään vakavia tapauksia, joissa on loukattu yksityishenkilöiden oikeuksia. Vahingonkorvausvastuuseen joutuminen ei edellytä, että virkavirheestä epäilty saisi rangaistuksen tekemästään virkavirheestä. Jos virkavirheestä on laissa säädetty rangaistus, kutsutaan virkavirhettä virkarikokseksi.
Virkarikoksista säädetään perustuslain 118 §:ssä sekä rikoslain 40. luvussa. Julkisyhteisön sekä työntekijän vahingonkorvausvastuusta säädetään vahingonkorvauslaissa. Säännökset virkarikoksista koskevat virkamiestä, julkista valtaa käyttävää henkilöä kuin myös julkista luottamustehtävää hoitavaa henkilöä, joka on valittu yleisillä vaaleilla lukuun ottamatta istuvia kansanedustajia. Valtion virkamiehen velvollisuuksista säädetään lisäksi valtion virkamieslaissa ja kunnallisen viranhaltijan velvollisuuksista laissa kunnallisesta viranhaltijasta.
El Mariel

| El Mariel Pitbull |
| --- | --- | --- |

Studioalbumin tiedot
 Äänitetty : 2005–2006
 Julkaistu: 21. lokakuuta 2006
 Tuottaja(t): Diaz Brothers, Lil Jon, DJ Khaled, Mr. Collipark, Jim Jonsin, The Runners, The Neptunes
 Tyylilaji: rap, reggaeton
 Kesto: 70.55
 Levy-yhtiö: TVT
Listasijoitukset
  17. 
Pitbullin muut julkaisut
| Money Is Still a Major Issue 2005 | El Mariel 2006 | The Boatlift 2007 |
Singlet albumilta El Mariel
 ”Bojangles” Julkaistu: 2. toukokuuta 2006  ”Ay Chico (Lengua Afuera)” Julkaistu: 30. lokakuuta 2006  ”Dime” Julkaistu: 30. lokakuuta 2006  ”Be Quiet” Julkaistu: 31. lokakuuta 2006
El Mariel on rap-artisti Pitbullin toinen studioalbumi vuodelta 2006. Albumi sijoittui Billboard 200 -listalle sijalle 17, ja sitä myytiin 48 000 kappaletta.[lähde? ]
Rap-artisti Cuban Link läimäytti Pitbullia kuultuan levystä, koska nimi tulee Marielin pakolaislautasta jonka mukana tuli noin 125 000 kuubalaista Amerikkaan. Pitbull itse syntyi Miamissa ja Cuban Link puolestaan tuli Marielin pakolaislautalla Amerikkaan. (Cuban Linkin haastattelu tapahtuneesta.)
Kappaleet

Intro – 1.56
Miami Shit – 3.22
Come See Me – 3.07
Jealouso – 4.03
¿Qué Tú Sabes De Eso? – 4.03 (feat. Fat Joe & Sinful)
Fademaster Skit – 0.37
Be Quiet – 3.22
Ay Chico (Lengua Afuera) – 3.25
Fuego – 3.49
Rock Bottom – 4.31 (feat. Bun B & Cubo)
Amanda Diva Skit – 0.41
Blood Is Thicker Than Water – 4.05 (feat. Redd Eyez)
Jungle Fever – 4.02 (feat. Wyclef Jean & Oobie)
Hey You Girl – 3.46
Raindrops – 4.15 (feat. Anjuli Stars)
Voodoo – 3.47
Descarada (Dance) – 3.02 (feat. Vybz Kartel)
Dime/Tell Me (Remix) – 5.07 (feat. Ken-Y)
Bojangles (Remix) – 4.29 (feat. Lil Jon & Ying Yang Twins)
Born N Raised – 4.16 (DJ Khaled feat. Pitbull, Trick Daddy, & Rick Ross)
Outro – 1.10
We Run This (iTunesin bonuskappale)
Arvostelut

Allmusic:
Los Angeles Times:
Rolling Stone:
Villiruoka

Villivihanneksia, sieniä, marjoja ja kalaa.
Villiruokaa saadaan keräämällä tai pyytämällä suoraan luonnosta. Villiruoaksi luetaan esimerkiksi nokkoset, voikukat, horsmat, apilat ja koivunlehdet sekä syksyllä sienet ja riista sekä kala. Villiruoka otettiin Kielitoimiston sanakirjaan 2020.
Ihmisille järjestetään villiruokakursseja ainakin Suomessa, Latviassa, Liettuassa ja Italiassa.
Historia Suomessa

Elo-säätiö on nimittänyt vuodesta 2015 villiruokamestareita.
Viirusorsimo

| Viirusorsimo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Yläkaari::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Sorsimot Glyceria
Laji::  striata
Kaksiosainen nimi
 Glyceria striata  (Lam.) Hitchc. 
Katso myös
   Viirusorsimo Wikispeciesissä   Viirusorsimo Commonsissa 
Infobox OKNimi-testi OKIUCN-testi OK: 
Viirusorsimo eli kirjosorsimo (Glyceria striata) on heinäkasvien (Poaceae) heimoon, sorsimoiden (Glyceria) sukuun kuuluva suurikokoinen kasvilaji. Viirusorsimo on monivuotinen ja se on tunnistettavissa röyhyn ja tähkylöiden ulkonäön perusteella.
Viirusorsimon varret ovat kasvutavaltaan pystyjä ja voivat kasvaa reilun metrin korkuisiksi. Lehtitupet ovat kokonaan kiinninnäisiä, ja lehdet ovat 3–5 mm leveitä. Viirusorsimon kukinto on noin 10–20 cm pitkä sekä hieman veltto ja harvahko röyhy. Tähkylät ovat munanmuotoisia, 2–4 mm pitkiä, ruskehtavia ja harvakukkaisia, sillä kussakin tähkylässä on vain kolme tai neljä kukkaa. Tähkylöiden kaleet ovat hyvin lyhyet. Ulkohelpeet ovat noin 2 mm pitkiä ja niissä on seitsemän selvää suonta.
Viirusorsimo on kotoisin Pohjois-Amerikasta, mutta sitä on tavattu Suomessakin Helsingin seudulla. Ruotsissakin viirusorsimo on harvinainen ja sitä on löydetty Öölannista, Smålandista ja Itä-Götanmaalta.
Aiheesta muualla

Laji.fi: Viirusorsimo (Glyceria striata)
Integrated Taxonomic Information System (ITIS): Glyceria striata (englanniksi)
Global Biodiversity Information Facility (GBIF): Glyceria striata (englanniksi)
United States Department of Agriculture (USDA): Glyceria striata (englanniksi)
Centre for Agriculture and Biosciences International (CABI): Glyceria striata (englanniksi)
Flora of North America: Glyceria striata (englanniksi)
Vincent van der Voort

Vincent van der Voort vuonna 2017.
Vincent van der Voort (s. 18. joulukuuta 1975 Purmerend, Alankomaat) on hollantilainen dartsinpelaaja.
Van der Voortia pidetään yhtenä maailman nopeimmista dartsinpelaajista, ja hänen lempinimensä on "The Fastest Player in the World". Maailmanmestaruuskilpailuissa van der Voort ei ole ikinä selvinnyt puolivälieriä pidemmälle.
Aiheesta muualla

Van der Voortin virallinen sivusto (hollanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Vigilante Carlstroem

Vigilante Carlstroem vuonna 2007.
Vigilante Carlstroem (oikealta nimeltään Mikael Karlsson) on ruotsalaisen rockyhtye The Hivesin kitaristi Fagerstasta. Hänen idoleinaan ovat toimineet mm. Sex Pistols, Dead Kennedys ja monet paikalliset punkyhtyeet.
Villingen-Schwenningen

| Villingen-Schwenningen |
| --- | --- |

 vaakuna
 Villingen-Schwenningen
 Koordinaatit: 48°04′N, 08°28′E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  Schwarzwald-Baar-Kreis
Hallinto:  
 – Pormestari:  Jürgen Roth (CDU)
Pinta-ala:  
 – Kokonaispinta-ala:  165,47 km²
Väkiluku (30.6.2022):  87 571
 – Väestötiheys:  529 as./km²
 
 www.villingen-schwenningen.de/  
Infobox OKVirheellinen NIMI-arvo: 
Villingen-Schwenningen on kaupunki Baden-Württembergin osavaltiossa, lounaisessa Saksassa. Se sijaitsee Schwarzwaldin metsäisen vuorijonoalueen itäisellä reunalla. Kaupunki on pinta-alaltaan 165,47 neliökilometrin suuruinen, ja kesäkuun 2022 lopussa siellä asui 87 571 ihmistä. Villingen-Schwenningen on Schwarzwald-Baar-Kreisin piirikunnan keskuskaupunki.
Villingenin keskustaa.
Villingen-Schwenningen syntyi vuonna 1972, kun Villingenin ja Schwenningenin kunnat sekä lukuisat niitä ympäröivät kylät yhdistettiin yhdeksi omaksi kaupungikseen. Keskiajalla Villingen oli itävaltalaisten hallinnoima kunta. Schwenningen puolestaan säilyi pienehkönä kylänä 1800-luvulle saakka, jolloin siellä alkoi saada jalansijaa kelloteollisuus, josta Schwenningen tunnetaan vieläkin.
Neckar-joen alkulähde sijaitsee Schwenningenissä.
Aiheesta muualla

Kuvia tai muita tiedostoja aiheesta Villingen-Schwenningen Wikimedia Commonsissa
Kaupungin verkkosivusto (saksaksi, englanniksi)
Vigilio Fait

| Mitalit | Mitalit | Mitalit |  |
| --- | --- | --- | --- |
|  Vigilio Fait vuonna 2008. |  Vigilio Fait vuonna 2008. |  Vigilio Fait vuonna 2008. |  |
Maa:   Italia
Miesten ammunta
| MM-kilpailut  | MM-kilpailut  | MM-kilpailut  |  |
|  Hopeaa | Milano 1994 | 10 m ilmapistooli, joukkue |  |
|  Hopeaa | Zagreb 2006 | 50 m pistooli |  |
|  Pronssia | Zagreb 2006 | 50 m pistooli, joukkue |  |
Vigilio Fait (s. 14. lokakuuta 1962 Rovereto Italia) on italialainen pistooliampuja.
Vigilio Fait voitti MM-kilpailuissa Zagrebissa vuonna 2006 50 m pistoolissa henkilökohtaista hopeaa ja joukkuepronssia. Hän on voittanut myös joukkuehopeaa 10 m ilmapistoolilla Milanossa 1994.
Fait edusti maataan olympialaisissa Pekingissä 2008. Hän oli yhdeksäs 10 m ilmapistoolissa, jääden tuloksella 580 pisteen päähän finaalipaikasta, ja 27. 50 m pistoolissa, jääden tuloksella 551 kahdeksan pisteen päähän finaalista.
Vigilio Mario Olmi

Vigilio Mario Olmi (14. elokuuta 1927 Coccaglio – 25. tammikuuta 2019 Brescia) oli italialainen roomalaiskatolinen piispa. Hänet vihittiin papiksi Brescian hiippakuntaan 25. kesäkuuta 1950 ja nimitettiin sen vihkipiispaksi sekä Gunuguksen titulaaripiispaksi 20. maaliskuuta 1986. Piispaksi vihkiminen seurasi 18. toukokuuta. Pääkonsekraattorina toimi Bruno Foresti, jota avustivat Luigi Morstabilini ja Pietro Gazzoli.
Olmi jäi eläkkeelle 25. maaliskuuta 2003.
Demashita! Powerpuff Girls Z

| Demashita! Powerpuff Girls Z♦ |
| --- | --- |
出ましたっ!パワパフガールズZ   (Demashita! Pawapafu Gāruzu Zetto)
Genre: Shōjo, toiminta, komedia 
TV-anime
Ohjaaja: Hiroyuki Kakudou
Studio: Cartoon Network, Toei Animation, Aniplex
Lähetyskanavat:  TV Tokyo
Alkuperäinen lähetyskierros: 1. heinäkuuta 2006 – 30. kesäkuuta 2007
Jaksojen määrä: 52 
Manga
Tekijä: Shiho Komiyuno
Julkaisija: Shueisha
Sarjajulkaisulehti: Ribon
Ensimmäinen painatus: 6. elokuuta 2006 – jatkuu
Kirjojen lukumäärä: 2 
Demashita! PowerPuff Girls Z on japanilainen anime-versio yhdysvaltalaisesta Tehotytöt-piirrossarjasta.
Juoni

Professori Utonium ja hänen poikansa Ken ovat kehitelleet kemikaali X:n.Yllättäen kemikaali X-säiliöön putoaa riisikakku ja se muuttuu kemikaali Z:si. Kun samalla kaupunkiin on tullut ilmastonmuutos joka on levinnyt koko maailmaan, Ken ampuu kemikaalia laaserina kaupunkiin, se jakautuu hyväksi ja pahaksi. Pahoja säteitä osuu kaikkialle. Hyvät säteet taas osuvat kolmeen tavalliseen koulutyttöön; Momokoon, Miyakoon ja Kaoruun. Heistä tulee pahaa vastaan taistelevia taikatyttöjä; Hyper Blossom, Rolling Bubbles ja Powered Buttercup. Professori Utonium yrittää muuttaa Powerpuff-tytöt takaisin tavallisiksi tytöiksi. Toisin kuin yhdysvaltalaisversiossa, tytöillä on hienot transformaatiot joka jaksossa kuten esimerkiksi Sailor Moonissa.
Aseet

Momokon eli Blossomin ase taisteluissa on vaaleanpunainen jojo. Hänellä on lukuisia eri iskuja, kuten Caramel Shoot, Shooting Yo-Yo ja Spinning Pudding.
Miyakolla eli Bubblesilla on suuri saippuakuplapuhallin. Hänen yleisimmät iskunsa ovat Bubble popper, Bubble Champagne ja Balloon Catcher.
Kaoru eli Buttercup käyttää taistelussa isoa vasaraa. Hän käyttää yleensä iskuja Hurricane Lutz, Graviton Drive, Megaton Dunk ja Swing Sonic.
Henkilöt > Tärkeimmät hahmot

Momoko Akatsumi"Blossom" pitää itseään Powerpuff Z -ryhmän johtajana ja pitää kaikesta makeasta ja herkullisesta. Momoko käy yleensä Kintoki-nimisessä herkkupuodissa ostamassa herkkuja. Momoko on ihastunut koulun moniin urheilullisiin poikiin, kuten koripalloa pelaavaan Itui'n, jalkapallojoukkueen Saitou'hun ja Yamadaan, jota hän taitaa ihailla eniten. Momoko on luonteeltaan rohkea ja huimapäinen mutta hidasjärkinen ja hajamielinen. Momoko on koulun suurin supersankarifani ja hänen lempivärinsä on punainen.
Miyako Gotokuji "Bubbles" on suosittu poikien keskuudessa. Hän on tunnollinen ja muotitietoinen. Miyako ostaa vaatteensa yleensä Petite Fleur -nimisestä vaatekaupasta. Miyakon luonne on herttainen ja hyväsydäminen, joskus kyllä kummallinen. Hänen ensirakkautensa on Takaaki, jonka hän tapasi 6-vuotiaana puistossa. Myöhemmin Takaakista tulee hirviö. Miyakon lempiväri on sininen.
Kaoru Matsubara "Buttercup" on poikamainen tyttö, joka harrastaa monia urheilulajeja, jonka takia monet tytöt ihailevat tätä. Kaoru on luonteeltaan sporttinen ja lyhytpinnainen. Aluksi, hän ei halunnut tulla PowerPuffeihin, koska hän inhoaa hameita. Hän on koulun paras urheilija, koska harrastaa monia lajeja, kuten tennistä, jalkapalloa ja judoa. Hänen isänsä on ammattipainija. Kaorun lempiväri on vihreä.
Professori Utonium on viisas tiedemies ja Kenin isä. Kenin äidin lähdettyä töihin avaruusasemalle professori Utonium on yrittänyt hoitaa Keniä hyvin, vaikka joskus uppoutuu ajatuksiinsa.
Ken on Professori Utoniumin 8-vuotias poika. Hänen äitinsä on astronautti. Ken ei käy koulua, koska hänen tiedemiesisänsä opettaa häntä. Ken kutsuu isäänsä mielellään ammattimaisesti professoriksi. Ken on digitaalisen koiransa kanssa luonut vahingossa kemikaali Z:n.
Peach on Kenin digitaalinen koira, joka oppi puhumaan kemikaali Z:tasta tulleen valkoisen säteen osuttua siihen. Peach tuli luoneeksi Kenin kanssa kemikaali Z:n, koska se riehui Kenin tekemien riisikakkujen kanssa ja yksi riisikakku putosi kemikaali X:ään. Peachin sanoessa "PowerPuff Girls Z" tytöt muuttuvat sankarimuotoihinsa.